《和后村问讯水南失约二首 其一》
宋代·林希逸

忆昔从容陪燕几，别来岑寂守渔蓑。论谈苦羡江河决，离索深渔岁月磨。

觌面难逢善知识，钝根空比老禅和。当时言语何曾会，路滑山高敢再过。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。